CELEX: 32013R0870
Language: sl
Date: 2013-07-09 00:00:00
Title: Uredba Sveta (EU) št. 870/2013 z dne 9. julija 2013 o spremembi Uredbe (ES) št. 2866/98 glede menjalnega razmerja eura za Latvijo

12.9.2013   
            
            
               SL
            
            
               Uradni list Evropske unije
            
            
               L 243/1
            
         UREDBA SVETA (EU) št. 870/2013
   z dne 9. julija 2013
   o spremembi Uredbe (ES) št. 2866/98 glede menjalnega razmerja eura za Latvijo
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 140(3) Pogodbe,
   ob upoštevanju predloga Evropske komisije,
   ob upoštevanju mnenja Evropske centralne banke,
   ob upoštevanju naslednjega:
   
               (1)
            
            
               Uredba Sveta (ES) št. 2866/98 z dne 31. decembra 1998 o menjalnih razmerjih med eurom in valutami držav članic, ki sprejmejo euro (1), določa menjalna razmerja od 1. januarja 1999.
            
         
               (2)
            
            
               V skladu s členom 4 Akta o pristopu iz leta 2003 je Latvija država članica z odstopanjem, kot je opredeljeno v členu 139(1) Pogodbe o delovanju Evropske unije.
            
         
               (3)
            
            
               Na podlagi Sklepa Sveta 2013/387/EU z dne 9. julija 2013 o uvedbi eura v Latviji dne 1. januarja 2014 (2) Latvija izpolnjuje zahtevane pogoje za uvedbo eura, tako da se odstopanje v korist Latvije odpravi z učinkom od 1. januarja 2014.
            
         
               (4)
            
            
               Uvedba eura v Latviji zahteva sprejetje menjalnega razmerja med eurom in latvijskim latsom. Razmerje se določi na 0,702804 latsov za 1 euro, kar ustreza trenutnemu osrednjemu tečaju latsa v mehanizmu deviznih tečajev (ERM II).
            
         
               (5)
            
            
               Uredbo (ES) št. 2866/98 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   V členu 1 Uredbe (ES) št. 2866/98 se med menjalnima razmerjema, ki se uporabljata za ciprski funt in luksemburški frank, vstavi naslednja vrstica:
   
      „= 0,702804 latvijskih latsov“.
   
   Člen 2
   Ta uredba začne veljati 1. januarja 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. julija 2013
      
         
            Za Svet
         
         
            Predsednik
         
         R. ŠADŽIUS
      
   
   
      (1)  UL L 359, 31.12.1998, str. 1.
   
      (2)  UL L 195, 18.7.2013, str. 24.